
(< STA NAS CEKA ? 

Kad bunjevačko-šokački rodoljub, zanešen u dub- 
ljinu bezkrajnih mislih. zrelo i svestrano uzme razmat- 
“rati stanje našeg u južnoj Ugarskoj živućega roda, on- 
da«s težko tuge i nemile. .sudbine il da duhom klone, 
što se junaku nepristoji, il da mu ko iz kamena stienca 
vrele suze prskaju na oko gledajuće, kako žalostno i 
nevoljno prezren, zanemaren i propao na sirotnom do- 
mu svom uzdiše i kuka ejeloviti narod bez utjehe i po- 
moći; jer od neko 30. godinah amo kanda ga je Bog 
ukleo.i na vječne muke dosudio tako je ugreznuo, tako 
sognuo nazad, da je njegove vaje slušati i čemerne sgo- 
de gledati, bezpristrano sudeć, puka žalost. 

On neima učevne svoje matice, ote obrazovalištne 
košnice; medju sugradjanstvom svoje domovine u ni- 
jednom stališkom razredu neima zaštitničke desnice; 
pokrovitelja i odvažna zagovoritelja u svećeniku, u uči- 
telju, bilježniku, popečitelju, duhovnoj i svjetovnoj vladi 
bud u ikakvoj nadi neima; — javni mu zavodi inorod- 
ni, mojezični; domaća mu obrazovališta i učilišta zapu- 
štena, duhu njegovu odtudjena, dnevica sve togorjeg 
udesa kocki izstavljena; jezik mu tudjim obrlaćen, iz- 
opačen, on sam kano ukleto nebožče posvuda zapostav- 
ljen; u javnom životu za ledja Ugarske bačen; duh mu 
oblaci neukosti prekriljen; ćut zatupljena, svejednakim 
dušmanskim iztiskivanjem za ubožtvo prikovana, — te 
mu nepreostaje drugo, van uskora skrozna propast, il 
milostju Božjom, čvrstim odporom i naporom, mužev- 
nom patnjom i radnjom, pobudom i odvažnom odlukom 
sjajnija budućnost — j vječni obstanak. 

Alu ovakvih okolnostih treba orlova oka i brze 
uvidjavnosti, silne naprege i trsitbe za svojim, za bo- 
ljim; treba rodoljubiva čuvstva i neprekidne volje; uz- 
nosita značaja, vitežka duha i srca; narodne pobude 1 

uzvišene misli; krepke mišice i vitežke odvažnosti ;. te- 
meljne obrazovanosti i mnoge nauke; stare slave i uz- 
krsle dika; čiste krvi, duše samonikle; gromke rieči 
trublje angjeoske treba; — stani dakle Bunjevče! stani 


< Šokće! stani, — odahni, — ustaj, pogledaj! udarenim 


korakom. života su ti izbrojeni. dani!_u, kolo silno hva- 
taj se slavjansko! i 

Jest, — al hiljade preponah stoje na putu; tudji 
duh, tudja korist; tudj jezik, — studena maćuha, — 
neda odahnuti ozledjenomu, ranjenomu, osakaćenomu i, 
na vječnu robiju dosudjenomu rodu momu! pa jeli 
moguće, s dvojano, neutješivo pita srce rodoljubovo, — 
je li moguće, u vitlanju domovske sudbine, u perjanju 
trgajućih se narodnih oblakah, u gustoj tmini bezgra- 
nična neznanstva, u razvaljenom jazu zanemaranja, dje 
su nekošnji borioci, u taboru nepriatnom proti svojoj 
krvi oružje pograbili, isto si ime i rodstvo pred svietom 
zatajili, a siromaš Bogu i kivnomu udesu pripustili, — 
je li moguće, da ćemo skrajnom požrtvovnosti poštenja 
i imetka pronaći stazu spasenja i izvesti rod slavjans- 
koj Kanani ? S» 

Ej sudbino, ti nesudbovala! no tajinstvenoj misli 
domorodna sina crna tuga slavske steže grudi, da ćemo 
si, usljed riečih prvoga Jugoslavenah, udostojila me g. 
1864., samim sebi ostavljeni, s četir_kraja napadnuti, 
oslabljeni, umrtveni, na ugarskom zemljištu, —. osta- 
nemo li kakvi smo, — turiti nož u srce i izdanuti jad- 
nu dušu; jer neradinu i nezaštićenu, neuku i zastrašenu 
nema pomoći, neima budučnosti bez muk» 1 nauke, bez 
trieznosti i svestrane opreznosti ! 

Šta nas dakle čeka ? 

Čeka nas sva jedno te isto vrieme, nu u vremenu 
razne okolnosti, radjajuće stostruke posljedice, te da ne- 
okolišam već i čitatelju i svojoj duši zadovoljim, velim: 
čeka nas il domala propast il narodno uzkrsnuće ! 


Birajmo ovo, klonimo se one, jer je vrime skrijne po- 
gibelji i bunjevačko-šokačkoga poraza na pragu, te tko si 
nepomogneš sum, nepomogoše ti na sama nebesa! 

U ruku dakle mač poborna duba, slavjanski vitežki 
rode moj! za obranu i sigurnost potomstva svera sad il ni- 
kad valja ustati i narodni bojak biti. 

Još nije prekasno, — samo nečasimo, neg djegod si 
koj diži se na. obranu vlastite kuće i narodnosti, vlastita 
prava i jezika. vlastite majke i rodbine — tako vam živa 
Boga i majčina mlieka, o vitežki Bunjevci 1 Svkci, što vas 
ima na šarenu svietu! — da nam bar ono za vieke nepo- 
gine, što nas ide od starine! 

Svrnimo oko duha svoga na javne zavode u ugarskoj 
domovini, kako su strielami tudjinstva napereni u srce naše. 
Dje su nam bunjevačko-šokačke gimnazije, preparandije, 
realke, štamparne, knjigarne, zaklade (stipendija), — dje su 
nam ?# Ova su nam puka _sprdnja, a preparandije nesnosna 
sablazan. Od visokih mitarah do razčejanih kordah sve što 
oko nas i kod iras živi, sve nas kao parie prezire; panslavi- 
zam ! panslavizam ! — nebilo ga! grokte, — to jim čarobno 
strašilo. S koga pati ne našom krivnjom već providnostju 
neba rodjeno i kršteno slavjanče. 

Pa da je ovde kraj nevolje, stavio bih zaključnu toč- 
ku; al rodoljubu neda mira savjest, uzrujana krv, dotišten 
duh i ojadjeno srce s toga, što ćemo iz ovakvih postupakah 
doživiti doskora, da od naše bunjevačko-šokačke krvi neće- 
mo imati ni popa ni učitelja, dosljedno ni prave crkve, ni 
sobstvene učione, i tim si udariti put neizbježivoj propasti, 
— smrtni pečat o čelo. 

U školu dakle, u školu, rodi moji! šaljite pomno djecu 
svoju ; otle ju kroz riedke doduše branitelje slavenstva pro- 
turujte svimi mogućimi silami u seminarije i predarandije, 
dje se mora odsele i predavat i učiti i naš jezik ; dje se mo- 
ra buditi i širiti naš slavjanski duh, — pa ćete vremenom 
imati popovah i valjanih učiteljah iz porodice i drage krvi 
svoje ! 

Cerkvena i svietovna vlada dužna je naše potrieboće po- 
punjavati, jer vladati neznači drugo, van da vlada, ne zapo- 
vieda a spava, nego napried gleda neumorna, kako će joj što 
sretnija biti sudbina narodah ! 

Bunjevće i Šokče! slavi mi Boga; čini pravo! neboj se 
nikoga! Blaž. 


POŠTOVANIM POPOVMA. UČITELJIMA, KOTAR- 

SKIM SUDCEM SOLGABIROVIMA. KNEZOVIMA I 

BILEŽNIKOM. KAO POGLAVICAM PUKA, ČAST I 
POŠTENJE. 


Uvjeren sam kao o tom da živim, da sva ova Gospoda 
žele i rade o boljku puka. Ne samo u svojima zvaniama već 
i o svakoj prigodi koja im ruke dopane. Al baš usljed ovog 
uvjerenja, mislim : da im se neće srce uvriedit, ako im nje- 
koja pred oči stavim — kao takva : od kojih scienim : da bi 
na korist puka vanredno djelovala. 

Ako ovi Gospoda, koji su za poglavice pučke ponamie- 
štjana, u porazumku radila budu, za kratko vrieme mogu 
okrasit svaku obćinu, i silne nevolje iz nje izgonit. 

Raj zemaljski nećemo ovde nastavit, za kojem težimo, 
al će mo mnogom zlu put zapriečit, ako će mo ona sriedstva 
uporabit, koja izobražena pamet nalazi za koristna. 

Buduć smo iz raja zemaljskog izgonjeni kano nevrie- 
dni sluge, to svakojim nevoljam ni u duši ni u tielu neće- 
mo izbignit, al će mo ih moći ukrotit. 

To mi vidimo, da i oni ljudi trpe boli, i umiru koji se 
lieče, al to niko poreć neće: da liek običaje ukrotit bol, i da 
ima slučajeva u kojima ako se neličiš moraš poginit, ta ovo 
je tako pripcznana istina : da ako liek ne tražimo kod učena 
lečnika, a mi ga tražimo kod viešte bake. To nam prosti 
ljudi pripovidaju : da kad je Isus sa Svetim Petrom u jedno 
groblje unišao, reče mu : vidiš Petre, ovaj bi 5, onaj 10, a 
ovaj 20 godinah dulje živio da je lieka našao. 


U naravi sve idje po zakonu od Boga uredjenu, i kako 
je po dušu naredjeno : da se zla izbavlja po svetotajstvih, za 
tielo po liekovih. tako je neslomljiva istina : da moramo 
posidovat sriedstva : koja su kadra odvaljat i krotit one ne- 
volje koje nas u društvenom žiću napadaju. 

Al premdđaje čovieku sloboda ostavljena da umujei 
diluje, kako mu je volja, zato jedni drže: da je ova viera je- 
dino Spasonosna, a drugi, da je ovaj liek jedino koristan, 
svaki po svojem mauku i izkustvu — ipak u tom su sjedi- 
njeni : da mu viera trieba duši, a tielu liek. Nedrugčie uko 
se nastavi pitanje o sriedstvih, kojima bi se odklonjale ne- 
volje, to imaš mnienja za jednn vriću, al u tom se slažu : da 
srcu trieba ćudorednost, a pameti nauka. 

Naravno da ih nemanjka i takvih : koji tlape o nikoj 
ćudorednosti, koja nije iz viere izklijala, al tima je dosta 
pokazati one silne varke one kradje, ko je se kod obćih i za- 
vodnih blagajnah počinjavaju — na bradu onog poštenja — 
ko je se gradi na ćudorednosti koju nije viera rodila. Koji 
čovjek vieruje da ima gdje god na svietu ćudorednosti bez 
viere, taj i sebe i drugog vara, ili mu je viera onog nimca 
Vogta koji je prije dvie godine došo u Peštu da nauči ma- 
gjare da su od majmuna postali. Ako se nimcu tako dopada, 
nećemo mu zavidit, al o tom dobro stojim : da zdrav um 
jednog slaviana, ovake budalaštine nikad neće primit u svoj 
nepomućen mozag. Slavian je srićan vierovat : da muje Bog 
Sveto Evangjelie ostavio : da mu se prosvietli pamet, i uz 
ovu svietlost kadra bude, svaku nauku primit, koja je od 
Boga naredjena : da nas mudriima, umietniima i viešti- 
ma učini. Kako već jednom rekoh : Bog je silne nauke za 
čovjeka ostavio, koje mu se sve stepenice razvijaju, i to sve 
zato : da se nevolje odgadjaju, i ukrotjuju. Ta da mater nije 
učiteljica — diete nebi znalo ni kruha zaiskat, svi štogod jo 
nas na svietu jedni smo učitelji a drugi učenici, 1 to na iz- 
mienice, u njekojima okolnostima učenici budu učitelji a 
ovi učenikom, i to sve do groba. 

| (Slidi.) 


DOPISI. 


U Baji 14-og Travnja. — Na moj 23-og Ožujka 
napisan dopis, koji je se u 14-om broju ovoga lista štam- 
pao, i u kojem se govori o našima crkveno — prosvetnim 
stvarima ; velecinjeni gosp. urednik primetio je ovo : ,Šta 
gdjekoji član  diluje to se nemože pripisati ovoj arhijerii, 
koja u svojem kolu učene, svietle, i razborite glave broji. 
Ovako stoji od riči do riči prva primedba, koju je gosp. 
urednik na ono rekao, di se veli ,neka naša braća bunjevci 
vide da kakovi arhijereja imamo;“ a nekao što gosp. ured- 
nik veli arhijeriju; jer da sam ja tako mislio, onda riči nebi 
imale smisla, posto se nemože reći da ,kakovi arhijeriju“ 
već ,kakovu;“ tu me dakle gosp. urednik nije razumio, ili 
je se ta pogreska u štampi uvukla. *) 

Na drugom mistu primećuje gosp. urednik ovo: ,no 
valjda im nije namira upropastjenje, već samo oni misle : 
da su okorjele stvari pouzdanie, nego one koje se sada kro- 
je;“ a ja ću na ovu primedbu u dokaz tome, da za cilo upro- 
pastjuju narod i crkvu, (Čast i poštenje izuzetku) ovo da na 
vedem. : 

Gosp. uredniku vrlo će poznato biti, (pa neka mi do- 
pusti da ovo i ostala jednokrvna braća bunjevci i šokci upoz- 
naju ; da su naša manastirska dobra, do godine 1869. u ka- 
lugjerskim rukama bila, pa šta su doprineli narodu i narod-. 
noj blagajni ? vrlo je kratak odgovor : ,nista.“ **) 

Na protiv, od kako je upravu narodni dobara, narodna 
stranka pod svoju zaštitu uzela, od to doba cveta i napriduje 
narodno imanje. — Za dokaz tome navešću samo nekoliko 
manastira koji su ne davno u narodnu blagajnu lepu svotu 


*) Rada pripoznajemo da g. Dopisnika namira nije bila sav red 
Ured. 

**) Toliko znamo da manastiri nisu gospodarili neodvisno. Ni- 

koja su izostavljena sbog načela : da uvjek objectivui budemo. Ured. 

onoga divnoga predjela baranjske 


čistog dohodka poslali ; naima : iz Bozdina 5000 fr. iz Me- 
gića 2000 fr. iz Beočina 2000 fr. iz Vojlovice 5000 fr. u 
Opovu je izplaćen dug od 5000 fr. a u Krušedolu bilo je 
ponavljanja oko 7000 fr. lepa svota za narodni fond ; a pi- 
tam ja, kada je došlo toliko novaca u narodan fond, dok su 
manastirska dobra po starom upravljana bila? 

Ovoliko na primedbe štovanog gosp. urednika. 

A sad na stvar. 

.Jednoglasni odziv, što ga nagje misao, dase u V. 
Bečkereku sazove i sastane konferencija srba“ i. t. d. Tako 
se počinje onaj poziv u kojem se srbi l romani na bratinski 
sastanak sazivaju, da se sporazumu i o daljem pravcu, i da 
stvore program po kojim bi im se valjalo na idućem ugar- 
skom saboru vladati. 

Pošto megju braćama bunjevcima ima takovi koji bi 
s dragom voljom otišli no nemogu, a ima i takovi koji ne- 
mogu, a ima i takovi koji nećeju; (razumem medju ovima 
inteligenciju, koja so pre drži madjarštine nego li jedno 
krvno braće svoje,) to bi onima prvima (dakle puku) ovo 
savetovao : Tamo draga braćo gde ste u manjini složitese 
sa srbima, pa ma ne bilo izgleda na pobedu, opet kandi- 
dujte onakovog čoveka koji se za narodnosti bori, da sotim 
pokažete, ako drugo ne, a ono, da ste sa jednokrvnim svojim 
rodom složni. Savetujtese, držte zborove, vreme je tu, ne- 
mojte zakašnjavati, ne mojte se otezati, i sa tim prokletim 
»imamo vrimena“ odgovarati; jer doći će 12-ti čas, a nas 
će ne pripremne naći. — Delajte dakle draga braćo da se 
posle ne kajete ! 

Još jedno, Ovdašnja crkvene obćina u smislu uredbe 
srb- nar sabora iznovo se obrazovala, kojoj je za predsed- 
nika i opet jednoglasno štovani Gosp. Dr. Pavle Ivanović 
izabran. Onaj čovek koji je se kroz toliko godina neumorno 
borio, — ai bori. se za narodno blagostanje, i koji od ov- 
dašnji srba najviše prinaša na narodnji oltar; Slava dakle 
našoj svestnoj obćini, koja je tako vrstna čoveka sebi za 
vogju izabrala. — Iz ,Pupoljka“ Gjena P. 


Katjmar, 11-og Travnja. Burno i kišovito vrčme 
iz jutra biaše, i nitko se osobitim slučaju nenadaše. Izbi več 
i deveta ura prie podne. Al' na jedared nastade krika i vika 
po ulici našoj, i da nebi znali, da se sabor još u Pešti bavi, 
mislilibi da če biti biranje saborski poslanikah. Znajuć pako, 
da se poslanici još u Pešti zabavljaju, odmah nam' na um 
pade, da je za cičlo Deakova stranka iz našeg kotara skup- 
štinu držat naumila. To se brez nas u občini zgodi. 

Kola do kolija dospiše u občinu našu. U prvih kolih 
sčdeč sam vodja, magjarsku narodsku zastavu u ruci držeči, 
vodjaše Deakove stranke župnike i bilježnike, prčdstavnike 
i knezove, sve magjare i poljodilce nemce susedski občinah 


“ kroz.veliku ulicu naše občine u dvor Blagor. Gospodina 


Ivana Latinoviča i pozdravivšiga, kano prčdsjednika za tim 
vicaše, o biranju novog poslanika i o vrbovanju za Deakovu 
stranku: da,.akobi i kakvo moglo biti Deakova stranka održi 
pobjčdu kod izborah nad protivnom strankom. Sveje to ličpo 
bilo. Al tko su bili ovamo pozvani? Premda naš narod 
bunjevački u ovom kotaru skoro na večini stoji, ipak nisu iz 


naroda našeg nitkog na Skupštinu zvali, da i bunjevce bar 


poslušaju. Pozvanah su bila gos i voli i nimački i 
' poda i poljodelci nimački i 
magjarski, al od bunjevacah nit' graditelja (Arehitecta) nit 


učitelja,a kamoli poljodilea da pozovu. Al kad, treba posla-- 


ne kota il" kad treba kakvi teret nosit, onda su i bunjevci 
! 200 potraže do posl&dnjeg koji ima pravo biranja 
samo S ih više ima i bude. 
. DUDJEVCI Se svakdi uz zid vritiskain fer 
i a pritiskaju jerbo narodna 
Prijatelja nenalaze ni u popu ni učitelju — ni ravnatelju 

Čibrak avnj 
ak, 14. Travnja. Dosad sam Vam pisao iz 


županije, u kom živi 


množtvo bunjeračko-šokačkoga i srbsko-bosanskoga roda 
našega; —- sudbinom pako turen medju tudjinad, odsada ću 
Vam se javljati iz Kurde il Čibraka sa Kanoša potoxa, koj 
sieče romantičnu Tolnu i gubi se Šiom u vesprimske strane. 
Možda redji nu tim sladji bit će mi odziv iz ovih krs- 

jevah, u kojih su prije stotine godinah danas izumrli poči- 
vajući gomilice živili slavjanski djedovi naši. Praunuci nji- 
horvi žalibože nebaštine od njih drugo do slavjanske krvne 
korenike obvučene atilom, te Sretićah, Pravićah, Ivanah, 
Maronićah i. t. d. prizimena, koja su kano vjekoviti ostanci 
slavenskim rodoljubom danas živi svjedoci poriekla našega, 
Budi volja Božja! jer i sam neumrli Gundulić pjeva : 

Dez pomoći višnje s nebi 

Svieta 'e stavnos sviem bjeguća : 

Satiru se sama u sebi 

Silna carstva i moguea ; 
a kamo li ne narod, koi je kroz vjekove usred ljutih dušma- 
nah napa ian životu si smrtni dosudio dan ? 


Težko je rodoljubivomu srcu u čoporu protivnikah ; al 
tu je borbeni slavenski duh nalik pravjekomu dubu, koi je 
tim čvršći i postojniji, čim je bura žešća i treskovitija. Ro- 
doljubivi Slavjan nesmie da naliči dimnjačaru, koi je sav 
savcat garav dok dospije dimnjaku (badži, odžaku) do vrha ; 
vrline i zasluge dignut ga imaju na dostojanstva, ako ih nije 
položio Krstu pod noge niz propelo i neište od svieta ništa 
do od Boga dušu. On negleda samo na sadašnjost ko židov, 
— u njegovoj pameti je poviestna prošlost, a pred očima 
mu daleka budućnost, da od zla spasi sebe i koleno svoje. 
— Pa jer ovako djedovi naši ovih krajevah nisu pomišljali, 
koje čudo da su propali, a njihova mjesta Magjari i Švabe 
zaokupili. 

U našem kotaru ustaje kandidat Iv. D6ry, pa se nada 
i prodrieti; zato će se u srezu pinceheljskom dići čibraški 
vlastelin Skender bar. Jesenski, muž, vele, pošten i popu- 
laran, koj se pismeno odrekao udarati proti Ddriju. On stoji 
s programom većine na poprištu. Pa si sad mislite, kad do- 
lazi iz Pešte poučen i ponukan, pa još ostaje od dešnjaka 
polutan, kako kukavno mora da stoji vlada i Deakova 
stranka! 


Na koncu će se ipak izjediniti, pa zato volim : umno 
i mudro, pošteno i odvažno slavjanski ugarski sokolovi! 
Prokleta mu izdajnička duša, koj se ma po kom i ma i čim 
od slavenskoga svoga roda odciepiti i zavesti dade! Ni Bog 
drugo nezahtjeva, van pošteno i pravo! 

Jučer se je ovršilo novačenje sudčije tomašinske. 

Biranje knezovah u Kurdi i Čibraku, mojih selili, 
obavilo se prošla četvrtka. Ono me nezanima ; jer nezasieca 
nit u djelokrug moj, niti roda moga. 

Prije tri tjedna upao je u Kapoš Jozip Farkaš, brdjan 
dobrokežki, vraćajuć se od naravi već ponešto smušen, a ta- 
danje noći pijan, iz krčme u klet (podrum, pivnicu) na no- 
ćište, pa 5. 0. m. pred podne splonuo vodom doplivao pod 
Čibrak. Kurdanski gaŠvabe vidili plivajuća s pod mosva 
kapoškoga, no neuhvatili, neg pustili niz vodu. 

Topljenik je opisan i u okolo objavljen, te drugi dau 
iza objave dodje mu iz Dobrekese (Dobrokoza) nekoliko rod- 
jakah s kukavnom ženom na ukop. Da ste vidili, rodi moji ! 
kako se srdio čibraški Švabo, kad sam pokojnoga kukavca 
sahranjivao u njegovu groblju, rekli biste : je li moguće da 
se dvie narodnosti kurdske župe, magjarska naime i njo- 
mačka, toli mrze medju sobom ? Na život i smrt ide jedna 
proti drugoj; nu je bezdvojbeno da će danas sutra magjar- 
ska podleći švabskoj. Magjar se oslanja na svoje starinstvo, 
al koja fajda kad ga je razkalašenostju proigrao! Njemu 
jeu Kurdi stara crkva, u kojoj se zmije i gušteri, sove i 
žabe gnjiezde, dobra; a Švabu tjera da si gradi na Kapošu 
novu. Al Švabo neduguje crkvi 6000 fr. ko Magjar; on zah- 
tjeva povratak novacah za gradnju Božjega hrama, pa 66 
doskora sud dosuditi : novci se imaju izplatiti i nova crkva 
graditi, ma poginulo u župi magjarsko pleme, no neka so 
zato, brinu poglavice, samo mi ti. Dobri rode! vjeruj 


i ufaj, ufujitrpi, trpi i radi i ljubi — ljubi iskrnjega, a 
osobito Slavjana brata svojega! Blaž. 


RAZNE VISTI 


— Presvietlo Carsko-xraljevsko Dvore 
1S. Trav. priselilo so u Beč. 

— Nj. Veličanstvo premilostivi Kralj je odlju- 
čio: poplavljene zemlje Bačke Banata i Arada previso- 
kim okom pregledati i siromahonm utihu prineti: putovat će 
na parabrodu iz Pešte ina više postojih Dunavski viernih 
svojih podahnikah srdačni pozdrav premilostivo primiti. 
Naime ova riedka srića dopastje i Ialačanom i Dajeen — 
ako se. dnevnik nepromiene to će 2-og_ Svibnja. kod Ma- 
logo Stapara : slušat pod šatorom svečanu Misu kojuće Nj. 
Excellencia kalački nadbiskup uz svietlu podvorbu održat, 
tom prilikom će se posvetit poso onog prokopa koji će se 
po društvu Gi. Thtira Generala počet kopati. Odud će Nj. Vo- 
ličanstvo putovat k Bečeju- Kikindi- Temišvaru i Aradu. 
Novie viesti i Čongrad žalostno opisuju i "Lisa je svoje vode 
izlila, pa sitve mnoge utopila. 

— Nikidan smo javili da se ILrvatskoj velika po- 
gibel priti, buduć je i B. Rauch razban u Pest Budimu na 
dogovoru bio, kad se vićalo o postupanju vladinim kod iz- 
bora Saborskog, a sad štiemo : iz Obzora da je G. Lonyaia 
kanio u parlamentu Ugarskom oprati crnilo G. B. Raucha te 
še nije uztručavao sumujičiti o pravednosti zakonite izreke 
dvajuh suda — što je u pravnom svietu nečuveno, jerbo ni- 
jedna vlada nije smila sudačke izreke se dotaknuti, buduć 
bi se ovakim obhadjanjem sva pravna sgrada srušila. 

— Pruska Vlada kori šlezke učitelje što su za- 
nemarili nimački jezik, i ovaj im strogo nalaže. Slbilja nezna 
ta vlada da će ondašnji gubitak dvostruko naknadit naše 
preparandie, gdje svaki mora učit nimački, al hoćel tko i 
slavski naučit o tom baš nitko netare glave, ta slavian trpi 
učitelje — i kojimu neznadu jezika, —- al ne tako mudri 
švabo. 

— Svaki Slavian mora da se prije dade oblit 
vodom nego što magjarske novine u ruke uzme ,Sz. Bgyh.“ 
piše o rumanii i kad se romanom poprieti s ćordom pru- 
skom nadomeće : onda t. j. ako bi rumani smili pokazat da 
su gospodari kod svoje kuće, — izdat će svoj adut — ni- 
mački Machiavell, oće reći Bismarck, ako pak on miša karte 
— dobit sigurno neće slavenskim narodom pripadat. 

— Ako bi mi time naše crnilo oprali, onda bi ka- 
zali, da ima i u Englezah mnogo diece koji nepohadjaju 
škulu, al buduć će ipak ostat istinom : da su slaveni naj- 
manje uz Skule prionili, to ćemo samo izpisat : da u Lon- 
donu idju u škulu 400,000 diece, al je 176,000 nepolaze 
medju kojima se nalazi 80,000 koji neznadu uzroka, radi 
čega neidju, škulsko povirenstvo je naredilo : da so opet za 
100,000 diece škule zidjaju. No ako englezi moraju da uče 
danjom, to nama trieba i noćom učiti daih dostignemo u 
znanosti. 

— Iz Pomeranie pruska pokraina, i knježestva 
Meklenbursgok, izseljavaju ljudi velikim brojem, da izbignu 
pukom siromaštvu. To su bili Slaveni, prus je im jezik oteo 
i u nemštinu jih utopio, što već priko 100 godinah čini u 
Posenu i Gnezenu s poljacih. Puk kojem otmu jezik izgubi 
sriedstvo uma i razuma, postane neuk i pripane siromaštvu, 
znali bi obćine imenovat ovakve u Magjarskoj. 

— Turska Porta popušta ministar Mahmud Paša 
izjavlja : da će se Sakar i Mali zvornik Srbii povratiti. Fu- 
ropevske Vlade nisu mogle na toliku tursku nepravednost 
oči začepit. 


TRGOVINA I OBRTNOST. 
& Subotica 19. Travnja. Tok vrimena je kod 
nas vrlo povoljan, usivi su prilično dobri, rastenje je vrlo 
veselo, voće je dobro cvalo a ina lozi pokaznje se, da će 


(BLU) 


groždja dovoljano biti. Na voću samo pokazuje se. kao da bi 
malo ova. hladnoća — a niki opet pripisuju tako zvanoj 
medđenoj rosi — lišće oprljila, što ćemo tek kasnije, dok 
vrime većma zagrije pravo stvar upoznati moći. Za sada u 
obće možemo kako sa vrimenom tako i sa poljskim prviz- 
vodima biti zadovoljni. Ove okolnosti ne mogu ostati bez 
ikakvog utiska i na samu prodaju rane, posto mlogi gazde 
koji su prodaju rane povlačili natrag, vidimo da ovu protu- 
ruju; istoga je na današnjim trgu mlogo rane bile, sve u ve- 
ćim teretima. U prvi mah držala se rana vrlo na cini, no kad 
kupci po tu cinu kupovati nisu htili, to su prodavci prinu- 
djeni bili ovu i jeftinije trgovcima dati. Za to je danasi 
bila cina na trgu vrlo različita, koju označujemo : žito 5—5 
fr. SO nov. raž 2 fr. 80 n. —5 fr. ječam 2 fr. 20—380 n. 
zob 1 fr. LU —10O n. kukuruz 3--5 fr. 50 n. muarika 4 fr. 
80 n. —9 fr. 60. n. a. vr. požunae. 

Cinjenik Pešta 20. Travnja. Vuna prošaste 
nedilje nije se prodavala. Varivo. Kaša 2 fr. 80 n. —8 fr. 
mir. Mak modrikast 12 fr. Sinj. 10 fr. Muhar 5—9 fr. 25 
n. bio grah + fr. 50 n. —9 fr, djum. mž. Grašak 6—1 fr. 
Bočivo 4—7 fr. Konap sime 3 fr. 60 fn. Svinji mayj. srbs. 
280—960 fn. 32'/,—33%, n. niže vrst. 32'/, n. za izvoz 
34 n. Mast bez suda 88'/ fr. sa sudom 37—3T!'/, fr. Loj 
28—29 fr. Šljive bosans. u ardov. 9'/4—9'/, fr. u žak 8%, 
—9'/, fr. srbs. u ardov. 8!/ fr. u žak 8 fr. Med žučkast 
19—21 fr. bio 221/,—25 fr. Vosak 901/,.—91 fr. Paprika 
utučena 18—20 fr. sriednje vrsti. Šišarice sried. 11 fr. za 
prve išću 183—13'/ fr. srbs. 9'/.—10!'/, fr. — Kože neuč. 
srbs. turs. 140—192 fr. 102 kom. Jjagn. rumun. 105—102 
kom. kožie srbs. 1 rum. 1600—168 fr. 102 kori. Marvećie 
ugars. volov. 30—98 fr. pau pešt. kravie 29—30 fr. sjab. 
krav. 24—295 fr. nimač. volov. 176—78 fr. mž. nimač. krav. 
16—88 fr. mž. Suhe amerik. 58—81 fr. osoljene 48— 
44 fr. 

GINA RANE. Pešta, 20. Travnja. Čisto žito banat- 
sko : 81 fnt. 6 fr. 35—45 nov. 817 fnt. 1 fr. 15—20 nov. 
tisansko, peštansko stol.-biogr. 81 fn. 6 fr. 40—50 n. 87 
fn. 7 fr. 20—25 n. bačvansko 81 fn. 6 fr. 35—40 n. 84 
fn. 6 fr. 85—93 n. Raž 18—79 in. 3 fr. 10—175 n. Ječam 
66—689 fn. 2 fr. 60—10 n. Zob 45—48 fn. 1 fr. 90—95 
n. Kokuruz mir. 4 fr. 830—40 n. Proja 82 fn. 3 fr. 10— 
20 nov. 


Visina vođe dunavske, 
Pešta 22-og Travnja : 7“ — nad 0. rasta. 
Požun 22-og Travnja. : 54 1““ nad 0. opada. 

Vrieme ugodno žito falično. 


Poruke unrođničtva. 

Gučja Gora : G. J. Ć. Srićno je do ruke došlo. — U Zagorje = 
Uvrstićemo. — Bač: G. P. To nije falinga, al je velika šteta — što 
klica nije izklijala, valjda nije imala nježne ruke. Žao nam je što u 
Baču nedobivaju redovito novine — molim da putem pošte reklami- 
rate, otvoreno pismo neplaća se, da im možemo naknaditi. — Cetinje : 
1 jedno i drugo bitiće nun drago. 


ice OBJAVA. 


Opština Staro Bečejska putem  Oferta koji će se 

20. Aprila otvoriti, a do 18. Aprila do uveče dolaziti, iz 
2. Maja 30. 
daje 660,000 cigalja i 3,600 centi Kreča dobrog Kvaliteta 
onome koji najmanje ište. Poduzimatelji dužni su 10% Piš- 
manluk položiti, a stim i dovoljno sigurnosti pokazati. 
Svaki svoj Ofert neka izvoli uputiti Predsedniku crkvene 
Opštine, kod koga se i Uslovija viditi mogu. 
Nita Zorić 8. r. Gjorgje Jovanović s. r. 
Perovogja. Predsednik. 


Izdavatolj f odgovorni urednik; Ivan Antunoviokh. — U Kalači, 1572. Tisrom Malatina i Holmeyjera. 


